b"\n_START_ARTICLE_\nDorotea Sofia del Palatinat-Neuburg\n_START_SECTION_\nOr\xc3\xadgens familiars\n_START_PARAGRAPH_\nVa n\xc3\xa9ixer el 5 de juliol de 1670 a la ciutat de Neuburg an der Donau, poblaci\xc3\xb3 que en aquells moments formava part del Palatinat i que avui en dia forma part de l'estat alemany de Ren\xc3\xa0nia-Palatinat, filla de l'elector palat\xc3\xad Felip Guillem I del Palatinat i Elisabet Am\xc3\xa0lia de Hessen-Darmstadt. Per l\xc3\xadnia paterna era n\xc3\xa9ta de Wolfgang Guillem I del Palatinat-Neuburg i de la princesa Magdalena de Baviera, i per l\xc3\xadnia materna de Jordi II de Hessen-Darmstadt i Sofia Elionor de Sax\xc3\xb2nia._NEWLINE_Fou germana dels electors Joan Guillem I i Carles III Felip del Palatinat-Neuburg; aix\xc3\xad com d'Elionor del Palatinat-Neuburg, casada amb Leopold I del Sacre Imperi Romanogerm\xc3\xa0nic; de Maria Sofia del Palatinat-Neuburg, casada amb Pere II de Portugal; de Marianna del Palatinat-Neuburg, casada amb Carles II de Castella; d'Elisabet Am\xc3\xa0lia del Palatinat-Neuburg, casada amb Joan III de Pol\xc3\xb2nia; i de Leopoldina Elionor del Palatinat-Neuburg, casada amb Maximili\xc3\xa0 II Manuel de Baviera."